Diari Oficial de la Generalitat Valenciana


Sumari del DOGV 7546, del 12-06-2015 (2015/5297)

Resolució de 7 de maig de 2015, de la Direcció General d'Ordenació, Avaluació, Investigació, Qualitat i Atenció al Pacient, per la qual se sotmet a informació pública l'expedient d'autorització sanitària per a banc de teixits i cèl·lules (banc de semen, banc d'ovòcits i banco d' embrions) a l'Institut de Medicina Reproductiva, SA.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7546

Data del DOGV
:   12-06-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/5297


Organisme emissor
:   Conselleria de Sanitat

Tipus de document
:   Resolució

Resolució de 7 de maig de 2015, de la Direcció General d'Ordenació, Avaluació, Investigació, Qualitat i Atenció al Pacient, per la qual se sotmet a informació pública l'expedient d'autorització sanitària per a banc de teixits i cèl·lules (banc de semen, banc d'ovòcits i banco d' embrions) a l'Institut de Medicina Reproductiva, SA. [2015/5297]  
En esta Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat de la Generalitat Valenciana, s'instruïx l'expedient amb vista a la sol·licitud de Fernando Guzmán Naranjo de la Puerta, director del centre, per a l'autorització de banc de teixits i cèl·lules (banc de semen, banc d'ovòcits i banc d'embrions).  
Als efectes previstos en l'Orde de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules i en relació amb el que disposa el Decret 4/2014, de 3 de gener, del Consell, pel qual s'aprova el Reglament orgànic i funcional de la Conselleria de Sanitat, resolc:  
  
  
Sotmetre l'expedient a informació pública per un terme de 20 dies, a fi que les persones que es troben interessades puguen examinar-lo i formular les observacions que estimen oportunes dins del termini esmentat, que començarà a comptar des de l'endemà de la publicació de la present resolució.  
  
L'expedient està en el Servici d'Acreditació, Autorització i Registre de Centres, Servicis i Establiments Sanitaris de la Direcció General d'Ordenació, Avaluació, Investigació, Qualitat i Atenció al Pacient d'esta conselleria, situat a València, carrer del Misser Mascó, 31, on les persones interessades podran examinar-lo. Les al·legacions hauran de presentar-se per escrit en estes mateixes dependències o en qualsevol òrgan administratiu dels que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.  
  
  
València, 7 de maig de 2015.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.